Document ID: 31992R0887

KOMISSION ASETUS (ETY) N:o 887/92,
annettu 8 päivänä huhtikuuta 1992,
maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3665/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 674/92(2), ja erityisesti sen 16 artiklan 6 kohdan ja 24 artiklan sekä maataloustuotteiden yhteisestä markkinajärjestelystä annettujen muiden asetusten vastaavat säännökset,
ottaa huomioon vilja-alan vientituen myöntämisestä ja niiden määrän vahvistamisperusteita koskevista yleisistä säännöistä 29 päivänä lokakuuta 1975 annetun neuvoston asetuksen (ETY) N:o 2746/75(3) ja erityisesti sen 8 artiklan 2 kohdan toisen alakohdan ja 3 kohdan sekä maataloustuotteiden vientituen myöntämistä koskevista yleisistä säännöistä annettujen muiden asetusten vastaavat säännökset,
sekä katsoo, että
komission asetuksen (ETY) N:o 3665/87(4), sellaisena kuin se on viimeksi muutettuna asetuksella (ETY) N:o 1615/90(5), 18 artiklan 1 kohdan mukaisesti vaaditaan tulliasiakirjan esittämistä kolmansissa maissa kulutukseen saattamisen todistamiseksi,
kansainväliseen tarkastukseen ja valvontaan erikoistuneet laitokset ovat kansainvälisessä kaupassa hyvin vakiintuneita ja tunnustettuja välittäjiä; yhteisön viejille olisi tehtävä helpommaksi saada kolmannessa maassa kulutukseen saattamista koskevat todisteet; yhteisön viejien yhdenvertaisen kohtelun varmistamiseksi olisi säädettävä asetuksen (ETY) N:o 3665/87 18 artiklassa säädettyjen muodollisuuksien täyttymisen osoittavien todistusten antamiseen oikeutettujen tarkastus- ja valvontalaitosten hyväksynnästä yhteisön tasolla, ja
tässä asetuksessa säädetyt toimenpiteet ovat kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3665/8718 artikla seuraavasti:
"18 artikla
1 Kulutukseen saattamista koskevien tullimuodollisuuksien täyttyminen todistetaan esittämällä toinen seuraavista viejän valitsemista asiakirjoista:
a) tulliasiakirja, sen jäljennös tai valojäljennös; kyseisen jäljennöksen tai valojäljennöksen on oltava alkuperäisen asiakirjan hyväksymismerkinnällä varustaneen toimielimen, kyseisen kolmannen maan viranomaisten, kyseisessä kolmannessa maassa olevan jonkin jäsenvaltion viranomaisten tai tuen maksamisesta vastaavan toimielimen oikeaksi todistama;
b) purkamista ja kulutukseen saattamista koskeva todistus, jonka laatii kansainväliseen tarkastukseen ja valvontaan erikoistunut ja komission 4 kohdassa tarkoitettua menettelyä noudattaen hyväksymä laitos. Kyseisessä todistuksessa on annettava kulutukseen saattamista koskevan tulliasiakirjan päiväys ja numero.
2 Jos viejä ei voi saada 1 kohdan a tai b alakohdan mukaisesti valittua asiakirjaa asianmukaiset toimet tehtyään tai jos toimitetun asiakirjan aitoutta epäillään, kulutukseen saattamista koskevien tullimuodollisuuksien täyttymisen todiste voidaan pitää esitettynä, kun esitetään vähintään yksi seuraavista asiakirjoista:
a) kolmannessa maassa tai jossain kolmannessa maassa, joille tuki on säädetty, annettu tai hyväksymismerkinnällä varustettu purkamisasiakirjan jäljennös;
b) purkamistodistus, jonka antaa jonkin jäsenvaltion viranomainen, joka on sijoittautunut määrämaahan tai on toimivaltainen määrämaan osalta ja jossa lisäksi todistetaan, että tuote on viety satama-alueelta tai vähintään, että viranomaisen tietämyksen mukaan tuotetta ei ole lastattu uudelleen jälleenvientiä varten;
c) purkamistodistus, jonka antaa kansainvälinen tarkastukseen ja valvontaan erikoistunut laitos, jonka
komissio on 4 kohdassa tarkoitettua menettelyä noudattaen hyväksynyt, ja jossa lisäksi todistetaan, että tuote on viety satama-alueelta tai vähintään, että laitoksen tietämyksen mukaan tuotetta ei ole lastattu uudelleen jälleenvientiä varten;
d) pankkiasiakirja, jonka antavat hyväksytyt yhteisöön sijoittautuneet välittäjät ja jossa todistetaan, että liitteessä III tarkoitettujen kolmansien maiden ollessa kyseessä kyseistä vientiä koskeva maksu on merkitty näiden pitämälle viejän tilille;
e) haltuunottotodistus, jonka antaa kyseisen kolmannen maan virallinen toimielin, jos kyseinen maa tai virallinen toimielin on ostanut tuotteet tai jos kyseessä ovat elintarvikeaputoimet;
f) haltuunottotodistus, jonka antaa kansainvälinen järjestö, jos kyseessä ovat elintarvikeaputoimet;
g) haltuunottotodistus, jonka antaa sellaisen kolmannen maan toimielin, jonka tarjouskilpailumenettelyt voidaan hyväksyä komission (ETY) N:o 3719/88(*) 44 artiklaa sovellettaessa, jos kyseinen toimielin on ostanut tuotteet.
3 Lisäksi viejän on esitettävä kaikissa tapauksissa kuljetusasiakirjan jäljennös tai valojäljennös.
4 Komissio voi asetuksen N:o 136/66/ETY 38 artiklassa ja yhteisestä markkinajärjestelystä annettujen muiden asetusten vastaavissa artikloissa säädettyä menettelyä noudattaen säätää tietyissä määritettävissä erityistapauksissa, että 1 ja 2 kohdassa tarkoitettua tuonnista annettavaa todistetta pidetään toimitettuna esittämällä erityisasiakirja tai millä tahansa muulla tavalla.
5 Kunnes komissio hyväksyy kansainväliseen tarkastukseen ja valvontaan erikoistuneet laitokset, sovelletaan jäsenvaltioiden hyväksyntää.
(*) EYVL N:o L 331, 2.12.1988, s. 1"
2 artikla
Kansainväliseen tarkastukseen ja valvontaan erikoistuneen laitoksen laatimia purkamista ja kulutukseen saattamista koskevia todistuksia sovelletaan vientiin, jonka osalta muodollisuudet täyttyvät tämän asetuksen voimaantulopäivästä 31 päivään joulukuuta 1994.
3 artikla
Tämä asetus tulee voimaan 1 päivänä heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä huhtikuuta 1992.

Labels: 3
6